Birou Resurse Umane, Salarizare, Protecţia Muncii

Nr. 3262/61 din 07.02.2018

**RAPORT DE SPECIALITATE**

*referitor*

**la Proiectul de hotărâre**

**privind modificarea Anexei nr.II la HCL nr.132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate**

 Având în vedere expunerea de motive a Primarului Municipiului Dej nr.3261 din 07.02.2018 prin care supune spre aprobare consiliului local modificarea Anexei nr.II la HCL nr.58 din 26 mai 2016;

 Datorită desfăşurării a examenului de promovare în clasă organizat în data de 29.01.2018 pentru funcţionari publici ai instituţiei în urma cărora funcţionarii publici participanţi au fost declaraţi admişi prin raportului final al examenului;

 În conformitate cu prevederile:

 - art.36, alin.(3), lit.b) din Legea nr.215/2001 Legea administraţiei publice locale, republicată, cu completările şi modificările ulterioare, care prevede că la propunerea primarului, consiliul local aprobă, în condiţiile legii, statul de funcţii al aparatului de specialitate al primarului şi a serviciilor publice de interes local;

 - Ordinului nr. 1932/2009 pentru aprobarea Regulamentului privind organizarea şi desfăşurarea examenului de promovare în clasă a funcţionarilor publici, care prevede că promovarea funcţionarilor publici care au fost admişi la examenul de promovare în clasă se face prin transformarea postului pe care sunt încadraţi într-o funcţie publică de execuţie de grad profesional asistent din clasa corespunzătoare studiilor absolvite;

 - Legii nr.188/1999 privind Statutul funcţionarilor publici, republicată(r2), cu modificările şi completările ulterioare:

 - art.63 care precizează că în carieră, funcţionarul public poate promova în funcţia publică, în condiţiile legii iar promovarea în clasă nu este condiţionată de existenţa unui post vacant;

 - art.107, alin.(2) care prevede că în cazul intervenirii unor modificări în structura funcţiilor publice din cadrul autorităţilor sau instituţiilor publice, ca urmare a promovării în clasă și în grad a funcţionarilor publici sau ca urmare transformării unei funcţii publice vacante într-o funcţie publică cu o altă denumire sau într-o funcţie publică de nivel inferior ori superior, cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate,autorităţile şi instituţiile publice au obligaţia de a înştiinţa, în termen de 10 zile lucrătoare, Agenţia Naţională a Funcţionarilor Publici, avizul nefiind prealabil şi obligatoriu;

 - Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, art.11, alin.(5), art.31, alin.(4) care prevede că în situaţia în care nu există un post vacant, promovarea personalului plătit din fonduri publice în funcţii, grade sau trepte profesionale se va face prin transformarea postului din statul de funcţii în care acesta este încadrat într-unul de nivel imediat superior și art.5 al Anexei VIII, cap.I, lit.A, pct.III care precizează că funcţionarii publici care absolvă studii universitare de licenţă, în domeniul de activitate al autorităţii sau instituţiei publice, încadraţi pe funcţii publice cu nivel de studii inferior, se numesc, în condiţiile legii, într-o funcţie publică de execuţie care să le asigure cel puţin salariul de bază avut din clasa corespunzătoare studiilor absolvite, păstrându-şi gradaţia avută la data promovării;

 - H.C.L. nr.89/2017 a Consiliului Local al municipiului Dej;

 Cu respectarea prevederilor O.U.G. nr.63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare și a H.C.L. nr.140/2017 privind Planul de ocupare a funcțiilor publice pe anul 2016 pentru aparatul de specialitate al Primarului municipiului Dej, modificată de H.C.L. nr.57/2018;

 Ținând cont de adresa cu nr.2774/2018 a șefului de serviciu al Serviciului Cultură, adresă prin care solicită modificare de posturi din structura pe care o conduce, modificări necesare datorită apariției unor noi servicii culturale oferite publicului;

 În conformitate cu prevederile art.36, alin.(3), lit.b) din Legea nr.215/2001 Legea administraţiei publice locale, republicată, cu completările şi modificările ulterioare, care prevede că la propunerea primarului, consiliul local aprobă, în condiţiile legii, statul de funcţii al aparatului de specialitate al primarului şi a serviciilor publice de interes local;

 Cu respectarea prevederilor O.U.G. nr.63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările;

 Prin prezenta propun aprobarea modificării modificarea Anexei nr.II la HCL nr.132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate, conform anexei.

 Şef birou

 Carmen Dunca